recursal/SuperWikiNEXT-32B huggingface dataset:
**Silvio Hernández del Valle** (født 31. desember 1908 i Veracruz, død 20. mars 1984 i Mexico by) var en meksikansk basketballspiller som deltok i de olympiske leker 1936 i Berlin.

Hernández vant en olympisk bronsemedalje i basketball under OL 1936 i Berlin. Han var med på det meksikanske laget som kom på tredjeplass i basketturneringen. Det var første gang basketball var olympisk sport. Tjuetre lag deltok i turneringen, som ble avviklet i perioden 7. og 14. august. Mexico vant over Italia med 37–17 i kvartfinalen, men tapte semifinalen med 10–25 til USA som siden vant finalen. I bronsefinalen møtte de Polen, som Mexico slo med 26–12. Hernández spilte to kamper i OL-turneringen.

OL-medaljer
-----------

* 1936 Nazi-Tysklands flagg Berlin – Sølv Bronse i basketball Mexicos flagg Mexico

Referanser
----------

Eksterne lenker
---------------

* (en) Silvio Hernández – Olympedia Rediger på Wikidata

* (en) Silvio Hernández – Sports-Reference (OL-resultater – arkivert) Rediger på Wikidata

* (en) Silvio Hernández – databaseOlympics.com (arkivert) Rediger på Wikidata

  


| * v
* d
* r
Mexicos herrelandslag i basketball under Sommer-OL 1936 |
| --- |
| Basketball | 
* Carlos Borja
* Víctor Borja
* Rodolfo Choperena
* Luis de la Vega
* Raúl Fernández
* Andrés Gómez
* Silvio Hernández
* Francisco Martínez
* Jesús Olmos
* José Pamplona
* Greer Skousen
* Hovedtrener: Alfonso de la Vega

 | Mexicos flagg |
Wenhamsjøen på et kart fra 1897.
**Wenhamsjøen** er en liten innsjø i fylket Essex County i den amerikanske delstaten Massachusetts. Den ble, sammen med andre innsjøer i området, skapt i den siste istiden, da isbreens bevegelser skar ut bassenger i grunnfjellet.

På midten av 1800-tallet ble innsjøens navn berømt, da Frederic Tudor og *Wenham Lake Ice Company* startet ishandelen ved å skjære ut blokker av innsjøisen, og eksportere dem til det internasjonale markedet. En isblokk ble hver dag utstilt i vinduet til selskapets lokaler i London, og det ble reklamert med at isen var så ren og klar at man kunne lese avisen gjennom den. Dronning Victoria og prins Albert ønsket å bruke isen i hoffet, og ga selskapet en kongelig fullmakt. Det varte ikke lenge før Wenham-is var et begrep folk kjente til. Fra 1860-årene fikk Wenham Lake Ice Company norsk konkurranse, da det ble eksportert is fra Oppegårdtjernet og Blekmyrdammen (også under merkenavnet «Wenham-is»). 

I våre dager brukes Wenhamsjøen som drikkevannskilde, og er avstengt for publikum.

Referanser
----------

1. 1 2  Jack E. Hauck: *A History of Wenham Lake* (PDF)
2. ↑  Lakepedia.com: *Wenham Lake*
3. ↑  Bryson, Bill (2010). *Hjemme / At Home. A Short History of Private Life*. Gyldendal. s. 96. ISBN 978-82-05-42286-5.

Eksterne lenker
---------------

* (en) Wenham Lake – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames **·** GNIS
 |
**Cameron Abbott** (født 24. oktober 1983) er en kanadisk tidligere profesjonell ishockey spiller, som overveiende spilte i Luleå HF i Svenska hockeyligan (SHL) og fungerer per 2021 som hovedtrener for Rögle BK i SHL.

Spillerkarriere
---------------

Abbott er født i Sarnia, og spilte collegiate hockey for Cornell University i ECAC fra 2002 til 2006. Han ble profesjonell i 2006 med Bossier-Shreveport Mudbugs fra Central Hockey League. I sesongen 2007–08 flyttet han til Europa for å spille for Frisk Asker Tigers i GET-ligaen. I 2008 signerte han med Rögle BK i den svenske Elitserien. Etter en sesong i Rögle signerte Cameron sammen med broren Chris en toårskontrakt med Luleå HF.

Cameron har spilt med sin tvillingbror Chris på flere lag. Etter sin femte sesong med Luleå HF, med Chris som hadde forlatt klubben for HV71, valgte Abbott å legge opp 2. august 2015.

Referanser
----------

Eksterne lenker
---------------

* (en) Cam Abbott – Hockeydb.com Rediger på Wikidata

* (en) Cam Abbott – Eliteprospects.com Rediger på Wikidata
Starten på Calzada de los Misterios i nord
Monumentet som representerer mysteriet «kroninga av jomfrua»
**Calzada de los Misterios** er en 4,20 km lang aveny nord i Mexico by. Den binder sammen Paseo de la Reforma i Tlatelolco i sør med La Villa og Guadalupe-basilikaen i nord.

Veien ble anlagt av aztekerne, og var en av de tre store veiene som kryssa Texcocosjøen for å binde sammen Tenochtitlan med landsbyene på fastlandet, først og fremst Tepeayacac, som lå på ei halvøy i det som i dag er La Villa. Da spanjolene erobra Mexico, lot de Calzada de Guadalupe bli værende, og den ble gradvis modernisert. På midten av 1600-tallet ble det anlagt en aveny parallelt med Calzada de los Misterios, Calzada de Guadalupe.

Avenyens navn, som betyr «mysterienes vei», kommer av en rekke monumenter som representerer rosenkransens mysterier, som ble plassert ut langs veien i kolonitida.

Eksterne lenker
---------------

* (en) Calzada de los Misterios (Mexico) – kategori av bilder, video eller lyd på Commons Rediger på Wikidata
* Calzada de los Misterios Arkivert 5. mars 2016 hos Wayback Machine. hos Ciudadanosenred
Røntgenbilde av hoftepartiet hos en pasient med Calvé-Legg-Perthes sykdom (CLP), en ortopedisk sykdom som rammer hofteleddet hos barn.
**Calvé-Legg-Perthes sykdom**, ofte forkortet **CLP** og på engelsk kalt *Legg–Calvé–Perthes syndrome*, er en hoftesykdom som vanligvis rammer barn i alderen 3 til 10 år. Grunnet nedsatt blodtilførsel til lårbeinshode vil dette være mer utsatt for slitasje, og dermed være gjenstand for nedbryting og skade av brusk og beinvev. Man har registrert at sykdommen forekommer fire ganger så ofte hos gutter som hos jenter. Omkring 1 av 1200 barn blir rammet, det vil i Norge si rundt 50 tilfeller i året. Ca. 10 % som rammes av CLP, blir angrepet i begge hoftene. Man kjenner ikke til hvorfor CLP forkommer, men forskning rundt dette pågår.

Symptomer og konsekvenser
-------------------------

CLP kjennetegnes ofte av at barnet halter, og/eller har smerter relatert til hoften, lysken, kneet eller ankelen. Det er ellers vanlig at det forkommer en lengdeforskjell mellom det benet som er rammet av CLP og det friske benet. Smerte er ofte relatert til fysisk aktivitet, men vil i en senere fase av sykdommen kunne ta form av en mer permanent karakter. En av de verre konsekvensene er at man kan bli lam om hofteleddet kolapser. Sykdommen kan oppdages ved at barnet fysisk kollapser.

Behandling
----------

Det vil, i de fleste tilfeller, bli aktuelt å starte en form for behandling av CLP. Behandlingen kan være for å redusere smerter, beholde eller forbedre bevegeligheten i hoften eller forhindre at lårbenshodet kollapser eller sklir ut.

Vanlige behandlingsformer er:

* Strekkbehandling
* Operativ behandling (for eksempel ny hofte)
* Fysioterapi
* Mye fysisk aktivitet
* Filing av hoftekulen

Eksterne lenker
---------------

* Informasjon på norsk

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** NKC
 |
**Cam** er en bielv til Great Ouse i det østlige England. De to elvene møtes sør for Ely, ved Pope's Corner. Via Great Ouse er Cam knyttet til det engelske kanalsystemet. Elven renner gjennom Cambridge, og så omkring 65 km videre før den renner ut i Nordsjøen. 

Den het tidligere **Granta**, og fortsatt bruker mange som bor langs den dette navnet. Et av flere eldre navn på Cambridge var Grentabrige, som etterhvert ble forvansket til Cambridge. Ettersom byen hadde navn etter en bro over elven, ble det etterhvert noe underlig av det ikke var samsvar mellom navnene, og Granta ble omdøpt til Cam. 

I 1702 ble det grunnlagt en forening for elvens bevaring, som fikk ansvar for å sørge for at den var farbar for båttrafikk. Dette inkluderer blant annet driften av tre sluser: Jesus-slusen, Bottisham-slusen og Baits Bite-slusen. Elven over Jesus-slusen, kalt Top River, er kun farbar for robåter og prammer. Mellom Jesus-slusen og Mill Pond ligger et populært turområde, hvor man har god utsikt mot mange av bygningene til University of Cambridge.

Rokonkurransene mellom forlegge universitetslag er en gammel tradisjon. De foregår mellom Jesus-slusen og Bottisham-slusen. Nedenfor Baits Bite, i delen som kalles Lower River, ligger mange husbåter.

De viktigste bielvene heter også offisielt Cam, men den ene går gjerne under det gamle navnet Granta, mens den andre kalles Rhee.

Litteratur
----------

* Bogner, Franz X. & Tomkins, Stephen P. (2015): *The Cam. An Aerial Portrait of the Cambridge River*. Laber Foundation, ISBN 978-0-9932642-0-7.

Eksterne lenker
---------------

* (en) River Cam – kategori av bilder, video eller lyd på Commons Rediger på Wikidata
* Konservatorer av elven
* First and Third Trinity Boat Club guide to the Cam
* Cambridge Fish Preservation and Angling Society
* History of the River Cam

  


|  |  |
| --- | --- |
| Oppslagsverk/autoritetsdata | VIAF **·** GeoNames **·** BBC Things
 |
**Point Nepean** er et nes på det sørligste punkt av Mornington-halvøya (ved The Rip, inngangen til Port Phillip bukta) i Victoria i Australia. Det ble oppkalt etter den britiske politikeren og koloniadministratoren Sir Evan Nepean. Kysten og de nærliggende sjøområdene er del av Port Phillip Heads Marine National Park mens landområdet er del av Point Nepean National Park. Cheviot Beach ligger innenfor Point Nepean og er stedet der SS Cheviot sank i 1887 og den australske statsministeren Harold Holt forsvant 17. desember 1967.[]

Historikk
---------

Det finnes arkeologiske spor etter aboriginsk bosetning ved Point Nepean som går 40000 år tilbake. Det finnes 70 registrerte aboriginske funnsteder innenfor Point Nepean National Park.[]

I den første tiden av europeisk bosetning ble det brutt kalk fra kalksteinsklippene ved Point Napean og det finnes to kalkovner fra rundt 1840. Karantenestasjonen ble bygget i 1852 og er den nest eldste intakte karantenestasjonen i Australia. 

Fra 1878 ble det bygget militære festningsverk ved Point Napean kalt Fort Nepean. Kystartilleriet ble lagt ned etter andre verdenskrig, men området ble brukt til militære formål som offisersskole og sanitetsskole frem til 1985.

  


|  |  |
| --- | --- |
| Oppslagsverk/autoritetsdata | GeoNames
 |
Detalj fra Seurats *La Parade* (1889), viser hvordan fargeprikkene sammen utgjør et bilde i pointillismen.
**Pointillisme** er en malestil som bruker mange små prikker i primærfargene til å skape inntrykk av et stort spektrum av sekundære farger. Teknikken bygger på tilskuerens synssans som ikke oppfatter prikkene en og en, men setter dem sammen til en meningsfylt helhet. (Samme prinsipp har vært brukt til trykking av fargereproduksjoner, ligger fortsatt i bunn for fargeutskrifter og er prinsippet for billedrør og flatskjermers fargetegning.)

Som malestil har det vært få utøvere, men av de mere kjente kan nevnes Georges Seurat, Paul Signac og Henri-Edmond Cross. Navnet på stilen ble først brukt av kunstkritikere i 1880-årene som syntes resultatene var smakløse, men begrepet har siden blitt mere nøytralt. Malemåten er forskjellig fra den vanlige med å blande farger på paletten. Med bare prikker, blir linjetegning av konturer uaktuelt, og kunstneren må bygge opp maleriene på andre måter.

Pointillisme i fargetrykk: en kromolitografi av et *baseballkort* fra 1888.
Pointillisme er også en musikalsk teknikk, som bl.a. brukes av komponister som Anton Webern.[]

Se også
-------

* Rastergrafikk

Referanser
----------

1. ↑  
	* Herbert Read: Moderne malekunst side 26 (Dreyers forlag, originalen utkom i England i 1959, norsk utgave er uten årstall).

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NKC
 |
**Stein Hroar Johnsen** (født 1961) er en norsk tv-produsent og programleder som har arbeidet i P4, TVNorge, TV 2 og Nordisk Film TV. Han har også drevet eget produksjonsselskap. 

Johnsen begynte yrkeskarrieren i Televerket i 1981. I 1986 begynte han i Radio 1 hvor han var ansatt frem til 1997. I tillegg var han fra 1991 frilans for TVNorge, for TV 2 i perioden 1995–1997 og for P4 fra 1998.

I 2014 startet han sitt eget produksjonsselskap doGtv, sammen med Torill Skibenes Aaserud og Eirik Aure.

Johnsen har vært med å produsere programmer som blant annet *Big Brother Norge*, *The Amazing Race Norge*, *Deal or No Deal*, *The Voice*, *Det store korslaget*, *Ekstrem oppussing*, *Vinn på minuttet* og *MasterChef*. Han har vært programleder for TV-program som *Over Stokk & Stein*, *Colosseum*, *Ærru Gæær'n*, *Resten av Nyhetene* og *Sannhetens Øyeblikk*. Han har også hatt sitt eget program på Radio Rock hvor han spiller sine live-favoritter innen hard rock.

Referanser
----------

1. ↑   Proff, www.proff.no, besøkt 16. juni 2022[Hentet fra Wikidata]
2. ↑   web.archive.org, type referanse curriculum vitae, besøkt 16. juni 2022[Hentet fra Wikidata]
3. ↑   Eidsvoll Ullensaker Blad, utgitt 14. juli 2011, besøkt 16. juni 2022[Hentet fra Wikidata]
4. ↑  «Han er din «usynlige» tv-sjef». *Romerikes Blad*. 9. november 2013. s. 16.
5. ↑  «CV». *web.archive.org*. 2. mai 2014. Archived from the original on 2. mai 2014. Besøkt 16. juni 2022. CS1-vedlikehold: Uheldig URL (link)
6. ↑  Dag Robert Jerijervi (15. desember 2014). «Strix mister millionoppdrag». *Kampanje*. Besøkt 24. april 2019.
7. ↑  Euromusic Arkivert 2. mai 2014 hos Wayback Machine. (besøkt 1.5.2014)
8. ↑  «Stein Johnsen». *Radio Rock* **(norsk)**. Besøkt 16. juni 2022.

Eksterne lenker
---------------

* (en) Stein Johnsen på Internet Movie Database Rediger på Wikidata
Kartutsnitt som viser Timiantorget i 1860. Original i Riksarkivet i Oslo. Steingjerdet i nordvest er Ramslandshagen.  
 Foto: Arne Kvitrud, 2008 
**Timianstorget** i Stavanger er et tidligere torg som lå i krysset mellom Kirkegata og Øvre Holmegate, og sør for krysset. Den var begrenset av en stor hage med steingjerde opp mot Valberget – kalt Ramslandshagen.

På Timianstorget foregikk det hver høst stor handel med timian. Det kom båtlaster med timian fra Ryfylke, og særlig Nedstrand. Båtene kom til Pottemakerstranden der det var båtstøer. Bøndene stilte seg opp med stabler med timian og det luktet timian over hele byen.

Det var en stor dyp brønn på torget, og de fleste i området hentet vann derfra i bøtter.

Ved omreguleringen av Holmen etter brannen i 1860 ble Timianstorget tatt bort. I årene etter var det fortsatt salg av timian i gatene omkring det tidligere Timianstorget, men det forsvant etter hvert til fordel for handelen på Torget i Stavanger, som ble kraftig utvidet på 1860-tallet.

Timian ble i Stavanger brukt sammen med saltet og røkt kjøtt i kjøttsupper, i rullepølser og i all røkt og saltet mat.

Timianstorget ble også kalt Pottemakertorget, "Grunnen" eller "Sømmegrunnen". Sømmenavnet var etter kjøpmann Andreas Sømme (død 1853), som hadde butikk inn mot Timiantorget. Navnet Pottemakertorget var trolig knyttet til den nærliggende Pottemakerstranden.

Kilder
------

* *Stavangeren*: Nå blir det fint på Timians Torjå. Huseierne bygger asfaltfortau i Øvre Holmegate. Og det vekker gamle minner, 7. oktober 1934.
* Stavnem T,: *Optegnelser vedkommende Stavanger fortid*, Stavanger, 1906, side 10.
| Medaljeoversikt |
| --- |
| Konkurrerte for Sveits Sveits’ flagg |
| Orientering |
|  Seiere sammenlagt i Verdenscupen: 0 |
| Verdenscupseiere, enkeltløp: 0 |
| Verdensmesterskap |
| Gull | 2012 Sveits’ flagg Lausanne | Stafett |

**Ines Brodmann** (født 1. april 1985 i Basel) er en sveitsisk orienteringsløper. Hun løper for den svenske klubben IFK Lidingö og det sveitsiske landslaget. Brodmann er verdensmester i stafett.

Karriere
--------

Brodmann har representert Sveits i Verdenscupen i orientering ved en rekke anledninger. Hun har to 5.-plasser som beste resultat derfra, på mellomdistanse i Liberec i 2011 og på sprint i Holmenkollen i 2012. Høydepunktet i Brodmanns karriere kom utvilsomt under VM på hjemmebane i 2012. I sveitsiske Lausanne var hun med å ta VM-gull for Sveits på stafetten. Hun løp første etappe, og det var Judith Wyder og Simone Niggli som løp de andre etappene.

Med sin svenske klubb IFK Lidingö var hun med å ta tredjeplass i den prestisjetunge Venla-stafetten i 2011. Hun løp første etappe og vekslet på 20.-plass.

Eksterne lenker
---------------

* (en) Ines Brodmann – World Athletics Rediger på Wikidata

* (en) Ines Brodmann – IOF Rediger på Wikidata

* (en) Ines Brodmann – World of O Rediger på Wikidata

* (en) Ines Brodmann – TheSports.org Rediger på Wikidata
**Llewellyn Charles Curbishley** (født 8. november 1957 i London), mest kjent som **Alan Curbishley**, er en engelsk fotballtrener og tidligere fotballspiller. Han er uten jobb.

Han begynte sin priofesjonelle spillerkarriere i West Ham i 1975. I 1979 valgte ham Birmingham City, var der til 1983 da han valgte byrival Aston Villa. I 1984 begynte hans første hans første periode i Charlton Athletic, og i 1987 valgte ham Brighton and Hove Albion.
I 1990 valgte han Charlton igjen som spiller/trener under Lennie Lawrence. Da Lawrence ga seg i 1991, tok Curbishley over sammen med Steve Gritt. 

Gritt og Curbishley jobbet sammen til 1995, og siden da jobbet Curbishley alene helt til 2006. Han ledet Charlton i hele 720 kamper til sesongen 2005/06 siste runde borte mot Manchester United (kampen tapte Charlton 0–4). 

13. desember 2006 ble han manager for West Ham. Her begynte ham slik som han slutta, mot Manchester United, men denne gangen hjemme. Det ble en pangstart med 1–0 seier.
Han ble sparket etter mange dårlige resultater, og dermed tok Gianfranco Zola over.

Referanser
----------

1. ↑   transfermarkt.com, Transfermarkt spiller-ID 412975, besøkt 9. oktober 2017[Hentet fra Wikidata]

Eksterne lenker
---------------

* (en) Alan Curbishley – Transfermarkt Rediger på Wikidata

* (en) Alan Curbishley – Soccerbase.com (manager) Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Hemmeldalen naturreservat** ligger på Hedmarksvidda mellom Åstadalen og Østerdalen sør for Birkebeinervegen. Reservatet er opprettet som oppfølging av *Ny landsplan for nasjonalparker og andre større verneområder i Norge* (St.meld. nr. 62 (1991-92)).

Området er viktig sommerbeite og kalvingsområde for villreinen i Rondane sør. Det er dessuten det eneste gjenværende villmarksområde av noe størrelse i midt-Østerdalen. Vernet vil også bidra til å bevare et mangfold av sårbare naturtyper med tilhørende plante- og dyreliv, knyttet til myr, våtmark og barskog.

Av hensyn til villreinen, er området tillagt porteføljen til Nasjonalparkstyret for Rondane-Dovre.

Referanser
----------

1. ↑  Miljøverndepartementet, pressemelding 24.11.2006
2. ↑  (no) Hemmeldalen naturreservat i Miljødirektoratets nettsted Naturbase
3. ↑  Nasjonalparkstyret for Rondane-Dovre

Eksterne lenker
---------------

* Fylkesmannen i Hedmark: Presentasjon om planprosessen (PDF) Arkivert 10. juni 2015 hos Wayback Machine.
* Fylkesmannen i Hedmark: Forvaltningsplan for Hemmeldalen naturreservat Arkivert 10. juni 2015 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Naturbase
 |
***Mary Lawson's Secret*** er en amerikansk stumfilm fra 1917, regissert av John B. O'Brien.

Handling
--------

Mary Lawson står tiltalt for drapet på Dr. Brundage. Han hadde kommet til den lille landsbyen hvor Mary bor, og hadde med sine oppdaterte metoder gjort store inngrep for Dr. Kirks praksis. Moren til Mary, en funksjonshemmet kvinne, var en av dem som hadde henvendt seg til den nye legen. Men Mary avviste de romantiske fremskrittene til Dr. Brundage. Når Marys mor tok en tur til Dr. Brundage, oppdager hun at han sitter død i en stol. Mary blir deretter arrestert for å stå bak dette mordet, men hun stikker av og reiser fra hjem-byen. Hun gifter seg deretter med den velstående John Harlow.

Men en dag møter hun Dr. Kirk igjen, som nå sliter økonomisk. Han tvinger henne til å ta hånd om ham som hennes "onkel" ellers kommer han til å avsløre hemmelighetene hennes. Men når noen detektiver dukker opp, forteller hun hele historien til ektemannen sin. I stedet for å melde sin kone til myndighetene, hjelper henne i stedet med å komme seg unna med en seilbåt - og båten de reiser med forliser under en kraftig storm. Men det blir snart avslørt at det egentlig var Dr. Kirk som hadde myrdet Dr. Brundage.

Skuespillere
------------

* Charlotte Walker som Mary Lawson
* William B. Davidson som Dr. Brundage
* J.H. Gilmour som Dr. Kirk
* N.Z. Wood som Joe
* Inda Palmer som Mrs. Lawson

Referanser
----------

1. ↑  MARY LAWSON'S SECRET

Eksterne lenker
---------------

* (en) *Mary Lawson's Secret* på Internet Movie Database Rediger på Wikidata

* (en) *Mary Lawson's Secret* på AllMovie Rediger på Wikidata

* (en) *Mary Lawson's Secret* på American Film Institute Rediger på Wikidata
**Peter Parker** (født 18. juni 1804 i Framingham i Middlesex County i Massachusetts i USA, død 10. januar 1888 i Washington D.C.) var en amerikansk lege og kinamisjonær som virket i Kina under Qing-dynastiet i mange år og reiste i store deler av riket.

Liv og virke
------------

Parker ble født i en ortodoks kongregasjonalistisk familie. Hans foreldre *Nathan Parker* (1764–1826) og *Catherine Murdock* († 1836) var bønder. Parker ble uteksaminert i 1831 fra Yale University som bachelor og i 1834 fra *Yale Medical School* som doktor i medisin. I januar 1834 avsluttet han også et teologistudie ved Yale, og ble ordinert til prest for presbyterianerne.

I februar 1834 reiste Dr. Parker til Kanton, der han ble den første protestantiske legemisjonæren i Kina. I 1835 åpnet han her et sykehus for øyesykdommer. Parker spesialiserte seg på øyesykdommer som grå stær, men han opererte også svulster og innførte vestlig anestesi i Kina, i form av eternarkose. 

Den 29. mars 1841 giftet han seg i Washington D.C. med *Harriet Colby Webster* (født ca. 1820 i Augusta i Maine).

Lam Quas malerier
-----------------

Parker møtte og samarbeidet med den vestlig utdannede maleren Lam Qua og gav ham i oppdrag å male portretter av pasienter med store svulster eller andre påfallende særegenheter. Noen av disse bilder er tilgjengelig *online* i *Peter Parker Collection*, som er ved Yale-universitetets medisiniske bibliotek.

Referanser
----------

1. 1 2   Base biographique, oppført som Peter Parker, BIU Santé person ID 49050[Hentet fra Wikidata]
2. 1 2   Social Networks and Archival Context, oppført som Peter Parker (physician), SNAC Ark-ID w6tq6hft, besøkt 9. oktober 2017[Hentet fra Wikidata]
3. ↑  «Arkivert kopi». Arkivert fra originalen 29. mai 2005. Besøkt 2. november 2005.

Eksterne lenker
---------------

* Peter Parker Collection Yale University
* Chang, J. *A reconstructive surgeon's taste in art: Dr Peter Parker and the Lam Qua oil paintings* Ann Plast Surg. (1993)
* Hume, Edward *Peter Parker and the Introduction of Anesthesia into China* Journal of the History of Medicine and Allied Sciences (1946)
* Rachman, Stephen *Memento Morbi: Lam Qua’s Paintings, Peter Parker’s Patients* Robert Penn Warren Center for the Humanities, Vanderbilt University

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** SUDOC **·** NKC
 |
**Muskötunnelen** (svensk: *Muskötunneln*) er en undersjøisk veitunnel i Sverige. Tunnelen forbinder øyene Muskö og Yxlö i Haninge og Nynäshamn kommuner i Stockholms län. Sammen med resten av Muskövägen (vei 539) binder den Muskö til fastlandet. Tunnelen er 2 960 meter lang og ble åpnet i 1964 etter 4 års byggetid. Den når 66 meter under havet og har ett løp med ett kjørefelt i hver retning. Muskötunnelen ble bygd av det svenske forsvaret, som hadde flere store installasjoner på Muskö, blant annet marinebasen Musköbasen.

Muskötunnelen var Sveriges lengste tunnel da den ble åpnet, og også Nordens lengste veitunnel i noen måneder fram til Røldalstunnelen i Norge ble åpnet. (På det tidspunktet fantes det lengre jernbanetunneler i Norge, men ikke i Sverige.) Da tunnelen var ny hadde man store problemer med vannlekkasjer. På det meste lekket 28 000 liter vann i timen inn i tunnelen, men ved hjelp av diverse tetningsmetoder er lekkasjen redusert til 7 000 liter i timen i dag. Forsvaret har redusert sin aktivitet på Muskö, og tunnelen er derfor mindre viktig for forsvaret i dag enn den var tidligere.

Tunnelen er Sveriges dypeste veitunnel.[]

Se også
-------

* Veitunneler i Sverige

Eksterne lenker
---------------

* YouTube: Kjøretur gjennom Muskötunnelen (video)
Må ikke forveksles med Triggerpunkt.

Godartet muskelknute på livmoren.
**Muskelknute** (myom) på livmoren er en godartet svulst som blir dannet når muskelceller starter med å utvide seg og vokser til en svulst inne i den ellers friske muskelen. 

Muskelknutene vokser meget langsomt. De kan ha samme størrelse som små meloner innen de starter med å gi symptomer. Uten behandling kan de fortsette å vokse til de når en vekt på om lag tyve kilo.

Symptomer
---------

Myomen kan føre til kraftige menstruasjonsblødninger. Noen ganger kan de gi smerter. Hvis de er store, kan de gi tyngdefornemmelse og følelse av nedtrykk. 

Store muskelknuter medfører at livmoren eser ut og presser på blæren, sånn at en kjenner et konstant tissebehov.

Forekomst
---------

Det er hyppigst forekomst av muskelknuter hos kvinner som ikke har født barn eller som har født etter at de har fylt tredve år. En forklaring kan være at kvinner som tilhører disse kategoriene har et høyere østrogennivå i blodet enn kvinner som gir fødsel innen de har fylt tredve år.

Behandling
----------

Muskelknuter blir kun behandlet dersom de gir symptomer, eller dersom legen tror at de vil forårsake problemer ved et eventuelt svangerskap.

Noen pasienter kan behandles med hormonkur. Hvis muskelknutene er svært store, eller hvis man har plagsomme symptomer, kan en operasjon komme på tale. Som regel blir det da snakk om å fjerne hele livmoren. I enkelte tilfelle kan det være aktuelt bare å fjerne muskelknuten.

Eksterne lenker
---------------

* (en) Uterine fibroids – kategori av bilder, video eller lyd på Commons Rediger på Wikidata

  


| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** NDL
 |
**Muslim Senior Secondary School** er en videregående skole i bydelen Half Die, i Banjul, Gambia. Skolen ble etablert i 1975 som *Muslim High School*. Blant skolens alumni er Adama Barrow, den tredje president i Gambia.

Historie
--------

*The Gambia Muslim Association*, muslimsk forening i Gambia etablerte en madrasa i 1966. Den lå under Muhammadan Primary School i Banjul. I 1975 etablerte de sin egen skole, *the Muslim High School*.

20 år senere, i 1995, ble navnet endret til Muslim Senior Secondary School, etter en ny utdanningsreform i landet. Alhagie Sheikh Adama Joof ble skolens første retor. 

Skolen ligger i bydelen Half-Die, kun 100 meter fra Banjul fergested og Ferjesambandet Banjul–Barra. Skolen mottar statsstøtte til sin drift. Skolen underviser både jenter og gutter på arabisk fra 1. til 12. trinn, og tilbyr engelsk fra 10. til 12 trinn. Skolens rektor per 2022 er Lamin K. Marong, som siden 2009 også er president i *the Gambia Teachers' Union* (GTU), det gambiske lærerforbundet.

Referanser
----------

1. 1 2  «History». *Muslim Senior Secondary School*. Besøkt 10. desember 2022.
2. ↑  Darboe, Lamin B. (12. august 2009). «Lamin K Marong Is New GTU President». *The Point*.
3. ↑  «Members of Staff 2011/12». *Muslim Senior Secondary School*. Besøkt 10. desember 2022.

Ekstere lenker
--------------

* Muslim Senior Secondary School
Shenzhen mot Henan Jianye FC på Shenzhen Stadium i 2009.**Shenzhen FC** er en kinesisk fotballklubb fra storbyen Shenzhen ved Hongkong.

Den ble opprettet i 1994 og startet på tredje nivå. De rykket opp og vant Kinesisk superliga i 2002 og 2004, hvorpå de i 2005 nådde semifinalen av den asiatiske mesterliga AFC Champions League, men tapte for Al-Ain FC fra De forente arabiske emirater.
Førstelaget ble trent av Clarence Seedorf i 2016 og Sven-Göran Eriksson året efter. Med López Caro ved rattet på et større spansk trenerteam, rakk de opp til superligaen i 2018 etter syv sesonger in nest øverste. Norske Ola Kamara og Ole Kristian Selnæs ble kjøpt inn i 2019.

Da deres stadion Shenzhen Stadium er under ombygging, spiller de i 2019 på Shenzhen Universiade Sports Centre som rommer drøyt 60 000 tilskuere.

Referanser
----------

1. 1 2  Per Joar Hansen, *Perry på innsiden av Shenzhen FC* fra www.fotball.no den 16. april 2019.
2. ↑  CSL: Shenzhen FC maintain perfect start thanks to dramatic comeback fra Reuters/espn.com den 10. mars 2019.

| * v
* d
* r
Superligaen i Kina 2022 |
| --- |
|  | 
* Beijing Guoan
* Cangzhou Mighty Lions
* Changchun Yatai
* Chengdu Rongcheng
* Chongqing Liangjiang Athletic
* Guangzhou
* Guangzhou City
* Hebei
* Henan Songshan Longmen
* Meizhou Hakka
* Shandong Taishan
* Shanghai Port
* Shanghai Greenland Shenhua
* Shenzhen
* Tianjin Jinmen Tiger
* Wuhan
* Wuhan Three Towns
* Zhejiang

 | Kinas flagg |
**Sprint Cup** er den øverste klassen i motorsporten NASCAR (National Association for Stock Car Auto Racing).

Historie
--------

Fra 1928 til 1945 ble *Bootleggers Run* arrangert på øde landeveier i Nord-Carolina. Dette var svært populært blant befolkningen, og bilene som ble brukt hadde ofte blitt trimmet for å kunne kjøre fra politiet i forbindelse med distribusjon av hjemmebrent.

### Grand National

Fra 1950 til 1971 het den øverste klassen i NASCAR *Grand National*, som ikke har sammenheng med dagens *Busch Grand National Series* (nå Nationwide Series).

### Winston Cup

Fra 1972 til 2003 het NASCARs øverste klasse *Winston Cup Series*. Klassen ble sponset av R. J. Reynolds Tobacco (RJR) som en del av markedsføringen av deres sigarettmerke Winston. I de senere år ble sponsoratet kontroversielt i forbindelse med at USAs lovgivning rundt sigarettreklame ble skjerpet.

### Nextel Cup

I 2003 trakk RJR seg ut av NASCAR-sponsoratet, og telekommunikasjonsselskapet Nextel kom inn. Fra sesongen 2004 fikk derfor NASCARs øverste klasse navnet **Nextel Cup**.

### Sprint Cup

Sammenslåingen av selskapene Nextel og Sprint førte til at serien fra 2008-sesongen kalles **Sprint Cup**. (Navnet *Sprint Cup* kan skape forvirring fordi det allerede er en klasse i racing med biler kalt *sprint cars*, som ikke har noe å gjøre med *stock cars*, som brukes i NASCAR.)

### Sesongen

Sesongen åpner midt i februar med Daytona 500 på Daytona International Speedway. Det kjøres totalt 36 løp frem til slutten av november. De siste 10 løpene inngår i "Chase for the Sprint Cup". Før det 26. racet skilles de 12 beste kjørerne ut, og poengene fra tidligere nullstilles og en ny sammelagtliste lages basert på hvor mange seire kjørerne har i de 25 første løpene. Det er så en av de 12 i "The Chase" som vinner sluttstillingen og Sprint Cup.

Eksterne lenker
---------------

* (en) Offisielt nettsted Rediger på Wikidata

* (en) NASCAR Cup Series – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
*La Penitente*, maleri av Pietro Rotari, ca. 1750
**Pønitens** (av latin: *poenitentia*, «anger», av *poenitere*, «angre») er kristne botsøvelser for å sone synd. Innen den romersk-katolske, østlig-ortodokse, orientalsk-ortodokse og den evangelisk-lutherske kirke betegner pønitens et sakrament.

I den katolske kirken var pønitens tidligere ofte knyttet til avlatshandel. For en gave til kirkelige institusjoner kunne en kjøpe fritak for botsøvelser som kirken hadde pålagt en, for bestemte tidsperioder. I Norge er det eldste kjente brevet som omtaler pønitens fra slutten av 1260-tallet  og det yngste fra 1493.

Pønitentiarius eller pønitentiar er tittelen til den romersk-katolske kirke geistlige leder for botsvesenet. Titlene pønitensiarskriver  og pønitiar finnes også.

I den evangelisk-lutherske kirke
--------------------------------

I den evangelisk-lutherske kirke har botsbegrepet en grunnleggende plass, og betegner en kontinuerlig avholdenhet fra det å synde. Martin Luther skriver i den første tesen av religionens fullkomment vesentlige 95 tesene:

*1. Naar vor mester og herre Jesus Kristus siger: «Gjør bod» osv. saa vil han, at hans troendes hele liv paa jorden skal være en stadig eller uophørlig bod.* (Luthers 95 teser)

Se også
-------

* Skriftemål
* Pønologi

Referanser
----------

1. ↑  «pønitens», *NAOB*
2. ↑  Se kjente kilder om bruken av pønitens i *Regesta Norvegica*
3. ↑  *Regesta Norvegica*, bind 2, nummer 75
4. ↑  *Diplomatarium Norvegicum*, bind XVIII, nummer 127
5. ↑  «Mgr. Torbjørn Olsen: Hva betyr innvilgelsen av avlat for den enkelte troende?», *Den katolske kirke*
6. ↑  *Regesta Norvegica*, bind 9, nummer 1255
7. ↑  *Regesta Norvegica*, bind 6, nummer 916
8. ↑  Peder Laurentsen (1529). *Malmøbogen*.

Eksterne lenker
---------------

(en) Penance – kategori av bilder, video eller lyd på Commons


|  |  |
| --- | --- |
| Oppslagsverk/autoritetsdata | Encyclopædia Universalis **·** GND **·** LCCN **·** BNF **·** BNF (data) **·** BNE
 |
**Thore Johnsen** (født 22. desember 1946 i Fredrikstad) er professor emeritus i finans ved Norges Handelshøyskole (NHH) i Bergen.

Etter siviløkonom-eksamen ved NHH tok han doktorgraden (Ph.D.) ved Carnegie-Mellon University i Pittsburgh i 1975. Her skrev han sin avhandling i industriell økonomi veiledet av blant annet de senere nobelprisvinnerne Edward Prescott og Robert Lucas. Han underviste ved Northwestern University i Chicago og ved Columbia University i New York før han returnerte til NHH i 1980. Han ble utnevnt til professor ved NHH i 1986.

Johnsen har vært drivkraft i utbygging av finans som forskningsfag i Norge. Han er også aktiv i praktisering av faget og satt blant annet i Finansdepartementets strategiråd for Statens pensjonsfond utland. Han har også deltatt i flere offentlige utvalg. Johnsen var også en drivkraft bak opprettelsen av studiet Autorisert finansanalytiker (AFA) i Norge.

Referanser
----------

1. ↑  75 års omtale i Aftenposten 22. desember 2021

Eksterne lenker
---------------

* (no) Publikasjoner av Thore Johnsen i forskningsdokumentasjonssystemet CRIStin
* (no) Publikasjoner av Thore Johnsen i BIBSYS
* Ansatteside ved NHH

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** CRIStin
 |
**Thore Michelsen** (født 10. mai 1888 i Stavanger, død 17. mai 1980 i Trondheim) var en norsk roer som deltok i de olympiske leker 1920 i Antwerpen.

Michelsen vant en olympisk bronsemedalje i roing under OL 1920 i Antwerpen. Han var med som roer på den norske åtteren som kom på tredjeplass bak USA og Storbritannia. Mannskapet på den norske båten var; Theodor Nag, Conrad Olsen, Adolf Nilsen, Håkon Ellingsen, Thore Michelsen, Arne Mortensen, Karl Nag, Tollef Tollefsen og Thoralf Hagen som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Norge møtte og beseiret Tsjekkoslovakia i kvartfinalen men tapte siden i semifinalen til Storbritannia.

OL-medaljer
-----------

* Bronse 1920 Belgias flagg Antwerpen - Bronse i roing, åtter Norges flagg Norge

Referanser
----------

1. 1 2   sports-reference.com, «Thore Michelsen», Sports-Reference.com olympisk utøver-ID mi/thore-michelsen-1, besøkt 31. januar 2020[Hentet fra Wikidata]
2. ↑   World Rowing athlete database, «Thore Michelsen», World Rowing-ID 726e91e6-3a81-4b89-8c4e-d08d44bbbd02, besøkt 8. mars 2021[Hentet fra Wikidata]

Eksterne lenker
---------------

* (en) Thore Michelsen – Olympics.com Rediger på Wikidata

* (en) Thore Michelsen – Olympic.org Rediger på Wikidata

* (en) Thore Michelsen – Olympedia Rediger på Wikidata

* (en) Thore Michelsen – Sports-Reference (OL-resultater – arkivert) Rediger på Wikidata

* (en) Thore Michelsen – databaseOlympics.com (arkivert) Rediger på Wikidata

* (en) Thore Michelsen – FISA Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
Tekehytter på et fotografi fra 1900-tallets begynnelse.
**Teke** eller **bateke** er en bantutalende folkegruppe i Gabon og de to Kongo-statene. I Den demokratiske republikk Kongo har de en særskilt sterk stilling.[]

Deres område ved Kongofloden der den utvider seg ved Malebo Pool har gitt dem gode forutsetninger for fiske og handel, og i århundrer var de mellommenn i handelen mellom innlandet og kysten.[] De var en del av anziku- eller tioriket fram til slutten av 1600-tallet.

Tekene har også en sterk tradisjon som håndverkere og er kjente for sine fetisjer.[] På flere språk i området kalles deres menneskelignende figurer, med utgropninger for magiske substanser, for *biteke.*

Tekene er ikke en tallsterk gruppe, men deres posisjon har gitt deres språk stor utbredelse, slik at kiteke tales av nærmere en million mennesker i området.[]

Eksterne lenker
---------------

* (en) Bateke – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BNF **·** BNF (data) **·** SUDOC **·** MusicBrainz
 |
**Eino Vilho Forsström** (født 10. april 1889, død 26. juli 1961) var en finsk sportsutøver som deltok i de olympiske leker 1908 i London og 1912 i Stockholm.

Forsström vant en olympisk sølvmedalje i turn under OL 1912 i Stockholm. Han var med på det finske laget som kom på andreplass i lagkonkurransen fritt system bak Norge. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

Fire år tidligere, under 1908 i London, fikk han en bronsemedalje i turn mangekamp lagkonkurranse.

OL-medaljer
-----------

* 1912 Sveriges flagg Stockholm - Sølv Sølv i turn, lagkonkurranse fritt system (Finland)
* 1908 Storbritannias flagg London - Bronse Bronse i turn, mangekamp lagkonkurranse (Finland)

Eksterne lenker
---------------

* (en) Eino Forsström – Olympedia Rediger på Wikidata

* (en) Eino Forsström – Sports-Reference (OL-resultater – arkivert) Rediger på Wikidata

* (en) Eino Forsström – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Einskilskopp fra Valle i Setesdal, Aust-Agder, datert 1777, høyde 7,5 cm. Foto: Anne-Lise Reinsfelt, Norsk Folkemuseum, NF.1911,0673.
Einskilsbolle fra Fyresdal i Telemark, datert 1705(?). Høyde 8 cm. Foto: Anne-Lise Reinsfelt, Norsk Folkemuseum NF.1897-1038.
**Einskilskopp** eller einskilsbolle er et lite drikkekar av tre som primært har vært brukt på bygdene i Norge til øl, men det foreligger også opplysninger om at slike kar kunne bli brukt til å drikke melk av. De rommer gjerne mellom 0,2 og 0,5 liter. Einskilskoppen er skåret av ett stykke og formet som en liten bolle med en eller to hanker i siden. Tilsvarende kar uten hank kaltes gjerne einskilbolle. Jf. ølbolle.

Einskilskoppen var beregnet på at én person skulle drikke hele innholdet, mens ølboller kunne bli sendt rundt mellom flere. I Setesdal var det skikk å drikke einskjelt når gravferdsfolket kom til gårds: *Ølet hadde dei i store ølskåler som sto på bordet med einskilsskåler ved sida. Dei skiftaest til og drakk av desse.*

Fra Telemark har M. B. Landstad beskrevet skikken med å drikke einskjelt: *Naar maden er taget av bordet, bæres der frem ølboller af indtil en skjæppes rum, hvoraf 2 eller 3 sættes på det langs stuen løbende bord. Gjæsterne sætter sig da omkring dette, især de gamle, medens ungdommen danser, kvinderne ved den nederste og mænderne ved den øverste ende. I enhver av de store med inskripsjoner og brogede farver malede ølboller svømmer en and, der er uthulet og dannet til en slags øsekopp. Skjænkesvenden øser nå opp det sterke skummende øl i smaa skaaler, af størrelse med en kontorkopp,"einskjelskoppar"; disse skal enhver drikke ud. Dette kaldes at drikke "einskjels" (en for en) og nu går det løs med drikkestev.*

På en ølbolle datert 1779 fra Rauland i Telemark er skikken beskrevet slik:

Ud af min gule kop,

en bonde før har drukket,

og med en enskiels kop

sin Tonges Bran(d) udslukket.

Et veldigt rus han fik,

saa knapt (han) kunde staa,

men som det gick med ham,

saa kand det flere gaa.

Referanser
----------

1. ↑  Middtun (1921) s. 237.
2. ↑  Visted og Stigum (1951) bd. 2, s. 115.
3. ↑  Visted og Stigum (1951), bd. 2, s. 120.

Litteratur
----------

* Gjærder, Per (1975): *Norsk drikkekar av tre*. Bergen – Oslo – Tromsø
* Midttun, Gisle (1921): Liv og levemåte. (I Norsk Bygder Setesdalen, Kristiania, s. 212-250)
* Visted, Kristoffer og Stigum, Hilmar, 1951: Vår gamle bondekultur. Oslo.
* Nomenklatur for drikkestell Østby, Jon Birger (1983): *Nomenklatur for drikkestell*, med tegninger av Torill Sand. Oslo[*død lenke*]

Eksterne lenker
---------------

* Einskilskopper og einskilsboller i DigitaltMuseum
Gammelt og nytt i Huangpu-distriktet
Huangpu
**Huangpu** (kinesisk: 黄浦区, pinyin: *Huángpǔ Qū*) er ett av de ni indre bydistrikter i byprovinsen Shanghai i Folkerepublikken Kina. 

I juni 2011 ble det eksisterende Huangpu-distriktet kombinert med Luwan-distriktet, og det forstørrede distriktet heter fortsatt Huangpu. Som resultat har distriktet et areal på 20,43 km² og 678 670 innbyggere (folketellingen i 2010). 

Huangpu hadde før sammenslåingen et areal på 12,41 km² og hadde 618 692 innbyggere (2003). Det gav en folketetthet på 49 854 innbyggere per kvadratkilometer. Dette skal være verdens tettest befolkede større byområde.

Huangpu ligger sør i Shanghais bykjerne, ved elven Huangpus venstre bredd. I nord avgrenses Huangpu av Suzhou Creek. Noen kaller distriktet for «Nye Huangpu», ettersom det ble dannet 13. juni 2000 ved en sammenslåing av det daværende og mindre Huangpu med bydistriktet Nanshi, som da ble oppløst.

I Huangpu har man noen av Shanghai viktigste turistattraksjoner: The Bund, Nanjing Lu, Renmin Guangchang, Det gamle bygudtempelet, Yuyuanhagen og Shanghai-museet.

Her ligger også Xiaotaoyuanmoskeen; en av de viktigste muslimske gudstjenestebygningene i byen, og St. Peters katolske kirke.

Administrative enheter
----------------------

**Subdistrikter:**

* The Bund (外滩街道), Østlige Nanjing lu (南京东路街道), Bansongyuan (半淞园路街道), Xiaodongmen (小东门街道), Laoximen (老西门街道), Yuyuan (豫园街道), Dapuqiao (打浦桥街道), Sentrale Huaihai lu (淮海中路街道), Ruijin annen gate (瑞金二路街道), Wuliqiao (五里桥街道).

Referanser
----------

1. ↑  ; *Folketellingen 2020 i Kina*.
2. ↑  «黄浦区-行政区划网 www.xzqh.org» **(Simplified Chinese)**. XZQH. Besøkt 24. mai 2012.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Hardkoding** er innenfor programmering det å innlemme data direkte inn i programmet sitt fremfor å hente dataene en skal arbeide med fra en ekstern fil eller annen kilde. Det at dataene er innlemmet rett inn i programmet gjør at de bare kan endres ved å redigere kildekoden og dermed nykompilere programmet, eller å redigere det ferdigkompilerte programmet med en avluser eller hex editor. Hardkoding egner seg best for data som ikke skal endres, for eksempel fysiske konstanter eller versjonnummere. Hardkoding av andre data som det kan tenkes at kan med fordel være mulig å endre på i fremtiden gjør programmet mindre fleksibelt, og for slike data foretrekkes mykkoding, men hardkoding er gjerne enklere å implementere, ettersom det gjerne er vanskeligere å skrive en generalisert løsning på problemet.

Referanser
----------

1. ↑  «Hard Coding: What Is It and When Is It Used?». Besøkt 15. april 2023.
2. ↑  «Hardcoding explained». *appleute* **(engelsk)**. Besøkt 15. april 2023.
3. ↑  «Definition of hard coded». *PCMAG* **(engelsk)**. Besøkt 15. april 2023.
**Torálesing** (hebraisk קְרִיאַת תּוֹרָה *qərī’at tōrā* eller קִרְיַת תּוֹרָה *qirjat tōrā*) er den offentlige resitasjon av Toráen (Mosebøkene) i synagogen.

En del av Toráen, en parasjá, blir lest hver uke. Det er 54 forskjellige parasjijót (entall: parasjá), én for hver av de 54 ukene i jødiske skuddår. I kortere år, som bare har 50 uker, slår man sammen noen av de kortere parasjijót.

‘Alijjá
-------

Det å bli kalt opp for lesning av et avsnitt fra Toráen blir kalt en ‘alijjá. Dette ærerike oppdraget blir delt mellom flere. På vanlige hverdager med torálesing, det vil si mandager (eller eventielt tirsdager i spesielle tilfeller) og torsdager, har man tre ‘alijjót. Det første ‘alijjáen blir alltid gitt til en kohén om en slik er til stede; den andre blir gitt til en levitt; og den tredje blir alltid gitt til en «jisraél», det vil si en jøde som verken er kohén eller levitt. På høytidsdager er det flere ‘alijjót, og på sjabbát er det hele sju av dem. Alle ‘alijjót etter de tre første blir normalt gitt til «jisraél». De som feirer en stor begivenhet i sitt liv, som bryllup eller barnefødsel, blir gjerne kalt opp for en ‘alijjá.

Ba‘al koré
----------

I riktig gammel tid var det skikken de fleste steder at alle som ble kalt opp til en ‘alijjá leste avsnittet selv. Denne skikken finnes fortsatt i noen tradisjoner, men de fleste steder er det blitt slik at det finnes en egen ba‘al koré som leser alle bolkene, mene de som har ‘alijjá følger med i teksten og leser velsignelsene før og etter. I egalitære synagoger er det også vanlig å ha en ba‘alat koré — en kvinnelig leser.

Bar misvá (og eventuelt Bat misvá)
----------------------------------

Den første lesingen fra Toráen er en viktig hendelse i livet til en jødisk gutt og blir feiret som bar misvá. I egalitær jødedom (som i konservativ jødedom, rekonstruksjonistisk jødedom og reformjødedom) blir bat misvá-feiringen for jenter oftest markert på samme vis.

Simhat Torá
-----------

På festdagen simhat Torá leser man den siste delen av Toráen og fortsetter videre til det første avsnittet av begynnelsen, for å vise at Toráen er en sluttet sirkel som ikke tar slutt. Denne dagen faller på den 23. tisjré, om lag tre uker etter den jødiske nyttårsfeiringen rosj hasjaná.

Opplesningens form
------------------

Toraruller er skrevet uten vokaler, kommaer eller punktummer. Det kan derfor kreve forberedelse og/eller visse kunnskaper å foreta opplesningen– og det er en særlig melodi til opplesningen - som imidlertid varierer ganske meget mellom de forskjellige (avhengigt av tradisjonen). Der er derfor én person som tar opplesningen, mens resten av de tilstedeværende kan følge med i en trykt bok med vokaler og noter. Da det er av ytterste viktighet at teksten – som jo er hellig – leses korrekt, vil den opplesende bli rettet på hvis han uttaler ord galt.

Billedgalleri
-------------

* Torálesing, askenasiskTorálesing, askenasisk
* Torálesing, sefardiskTorálesing, sefardisk
* Toravorlesung - Parasjá, sefardiskToravorlesung - Parasjá, sefardisk